CELEX: 62007CA0324
Language: lt
Date: 2008-11-13 00:00:00
Title: Byla C-324/07 2008 m. lapkričio 13 d. Teisingumo Teismo (trečioji kolegija) sprendimas byloje (Conseil d'État (Belgija) prašymas priimti prejudicinį sprendimą) Coditel Brabant SPRL prieš Uccle komuną (Commune d'Uccle), Briuselio sostinės regioną (Région de Bruxelles-Capitale) (Viešieji pirkimai — Sutarčių sudarymo tvarka — Viešųjų paslaugų koncesija — Komunos kabelinės televizijos tinklo eksploatavimo koncesija — Komunos sudaryta koncesijos sutartis su kooperatine komunų bendrove — Skaidrumo pareiga — Sąlygos — Koncesiją suteikiančio subjekto vykdoma koncesininko kontrolė, analogiška jo tarnybų kontrolei)

10.1.2009   
            
            
               LT
            
            
               Europos Sąjungos oficialusis leidinys
            
            
               C 6/6
            
         2008 m. lapkričio 13 d. Teisingumo Teismo (trečioji kolegija) sprendimas byloje (Conseil d'État (Belgija) prašymas priimti prejudicinį sprendimą) Coditel Brabant SPRL prieš Uccle komuną (Commune d'Uccle), Briuselio sostinės regioną (Région de Bruxelles-Capitale)
   
   (Byla C-324/07) (1)
   
   (Viešieji pirkimai - Sutarčių sudarymo tvarka - Viešųjų paslaugų koncesija - Komunos kabelinės televizijos tinklo eksploatavimo koncesija - Komunos sudaryta koncesijos sutartis su kooperatine komunų bendrove - Skaidrumo pareiga - Sąlygos - Koncesiją suteikiančio subjekto vykdoma koncesininko kontrolė, analogiška jo tarnybų kontrolei)
   (2009/C 6/10)
   Proceso kalba: prancūzų
   Prašymą priimti prejudicinį sprendimą pateikęs teismas
   Conseil d'État
   Šalys pagrindinėje byloje
   Ieškovė: Coditel Brabant SPRL
   Atsakovai: Uccle komuna (Commune d'Uccle), Briuselio sostinės regionas (Région de Bruxelles-Capitale)
   Dalyvaujant: Société Intercommunale pour la Diffusion de la Télévision (Brutélé)
   Dalykas
   Prašymas priimti prejudicinį sprendimą — Conseil d'État — Pagrindinių pirminės Bendrijos teisės principų (nediskriminavimo ir skaidrumo) ir šių principų išimčių viešųjų paslaugų koncesijų srityje aiškinimas — Komunos kabelinės televizijos tinklo koncesija — Reikalingumas paskelbti konkursą, nebent koncesiją suteikiančios įstaigos vykdoma koncesininkės įmonės kontrolė prilygsta tai kontrolei, kurią ji atlieka savo tarnybų atžvilgiu, ir ši įmonė savo pagrindinę veiklą vykdo kartu su įmone, kuriai ji priklauso
   Rezoliucinė dalis
   
               1.
            
            
               EB 43 ir 49 straipsniai, lygybės ir nediskriminavimo principai bei iš jų išplaukianti skaidrumo pareiga nedraudžia viešosios valdžios subjektui be konkurso sudaryti su kooperatine komunų bendrove, kurios visi nariai yra viešosios valdžios subjektai, viešųjų paslaugų koncesijos sutarties, jeigu šie subjektai šią bendrovę kontroliuoja analogiškai kaip savo tarnybas ir jeigu ši bendrovė didžiąją dalį veiklos vykdo kartu su savo nariais.
            
         
               2.
            
            
               Su sąlyga, kad prašymą priimti prejudicinį sprendimą pateikęs teismas patikrins faktus, kiek tai susiję su nagrinėjamos kooperatinės komunų bendrovės savarankiškumo apimtimi, pagrindinės bylos aplinkybėmis tokios kooperatinės komunų bendrovės narių, viešosios valdžios subjektų, per įstatuose numatytus organus vykdomą šios bendrovės priimamų sprendimų kontrolę galima pripažinti kaip leidimą šioms institucijoms kontroliuoti bendrovę analogiškai kaip ir savo tarnybas.
            
         
               3.
            
            
               Kai viešosios valdžios subjektas įstoja į kooperatinę komunų bendrovę, kurios visi nariai yra viešosios valdžios subjektai, siekdamas jai perduoti viešosios paslaugos valdymo teisę, šių narių vykdoma šios bendrovės kontrolė gali būti laikoma analogiška jų tarnybų kontrolei, jeigu ji vykdoma veikiant kartu, prireikus priimant sprendimus balsų dauguma.
            
         
      (1)  OL C 211, 2007 9 8.